KYK: Klitschko van brandende seiljag gered | Netwerk24
25 Junie 2019 16:30
Wladimir Klitschko Foto: Getty Images
Volgens bbc.com was die 43-jarige Klitschko en sy gesin met vakansie naby Majorka toe die brand uitgebreek het.
“Ons uitstappie Sondagnag het geëindig toe die jag aan die brand geslaan het en ons familie en vriende deur die kuswag en die brandweer se reddingspan gered moes word,” het Klitschko, wat in Augustus 2017 sy bokshandskoene weggepak het, op Twitter geskryf.
“Moenie bekommerd wees nie: Ons is orraait!”
Sedert sy uittrede het hy ’n boek, waarin hy sake-advies gee, geskryf.
Hy het ook al by ’n universiteit in Switserland klas gegee in sakebestuur.
Be careful what you wish for: fate took my wish for “some #adrenalin” a bit too literally and our boat-trip Sunday night ended up in our boat #igniting and family & friends being evacuated by coast guard and fire rescue-team. No worries: we are all fine! #theroofisonfire #song?? pic.twitter.com/sGN7xfG5JM
Dit is nie die eerste keer dat Klitschko uit die water gehelp moes word nie.
In Oktober 2014 was hy besig om te roei toe die Amerikaanse bokser Shannon Briggs naby hom met ’n motorboot verbygejaag het.
Die boot het ’n golf veroorsaak, wat Klitschko van sy roeiplank laat val het.
Briggs het probeer om Klitschko genoegsaam te irriteer sodat hy teen hom sou boks. Dit het egter nooit gebeur nie.
Briggs het wel al in 2010 teen Klitschko se broer Vitali geboks en verloor. – Sportredaksie
Meer oor: Wladimir Klitschko
Nuwe kêrel glo die rede vir aktrise se familiedrama
Klitschko verdien trotse plek in boksannale
Klitschko hang sy handskoene op